
                                            ROMÂNIA

JUDEȚUL BACĂU

COMUNA GURA VĂII

	Sat Gura Văii, str. Primăriei, nr. 2, Comuna Gura Văii, judeţul Bacău, tel: 0371/407500; 

fax: 0372/002112;e-mail: primariaguravaii@yahoo.com


Nr. _______/ ________
ANUNŢ
Primăria comunei Gura Văii cu sediul în satul Gura Văii, str. Primăriei nr. 2, comuna Gura Văii, jud. Bacău, în baza prevederilor H.G. nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, organizează concurs/examen de recrutare pentru ocuparea funcției contractuale de execuție vacante de Șef Serviciul Voluntar pentru Situații de Urgență, grad profesional 1A, studii medii, perioadă nedeterminată, normă întreagă (8 ore/ zi, 40 ore/ săptămână), la Compartimentul pentru Situații de Urgență, din cadrul aparatului de specialitate al Primarului comunei Gura Văii, judeţul Bacău.
Conform Art. 35. din  HG nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, pentru înscrierea la concurs candidații vor prezenta un dosar de concurs care va conține următoarele documente:

a) formular de înscriere la concurs, conform modelului prevăzut în Anexa 2 la H.G. nr. 1336/ 2022;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului (modelul orientativ al adeverinței menționate la alin. (1) lit. e) este prevăzut în anexa nr. 3. din HG 1336/2022);

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului (adeverința medicală va respecta prevederile art. 35 alin. (3) din HG 1336/2022);
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane
i) curriculum vitae, model comun european.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
În cazul în care candidatul depune o declarație pe proprie răspundere că nu are antecedente penale (în locul documentului prevăzut la lit. f) și este declarat admis la selecția dosarelor, acesta are obligația de a completa dosarul de concurs cu originalul cazierului judiciar, anterior datei de susținere a primei probe a concursului.

Dosarul de concurs se poate depune personal de către candidat, se poate transmite prin intermediul unui serviciu de curierat sau se poate transmite în format electronic la adresa de email contact@uatcomunaguravaii.ro, în perioada 26.10.2026 – 06.11.2026 (inclusiv). 

Dosarelor de concurs transmise de candidați la adresa de email contact@uatcomunaguravaii.ro, după terminarea programului de lucru al instituției, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul de concurs este considerat ca fiind depus în termen.
Documentele care constituie dosarul de concurs se depun în copie cu obligația candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfășurării probei scrise, sub sancțiunea neemiterii actului administrativ de angajare în cazul promovării concursului.

Fiecărui dosar de concurs i se atribuie un număr de înregistrare de la registratura instituției organizatoare a concursului, care se utilizează pentru comunicarea rezultatelor probelor concursului de recrutare.
CERINŢE PRIVIND OCUPAREA POSTULUI
Condiții generale:
Poate participa la concurs persoana care îndeplineşte condiţiile prevăzute de art. 15 din H.G. nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, astfel:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederileLegii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h)
Condiții specifice:
· studii medii absolvite cu diplomă de bacalaureat;
· vechime : minimum 3 (trei) ani;
· atestat/ certificat de absolvire curs calificare pentru ocupația de șef S.V.S.U. (cod COR 541901);
· apt din punct de vedere fizic, medical și psihologic pentru funcția de șef S.V.S.U.;

· cunoștințe operare pe calculator – nivel mediu;
· permis de conducere categoria B;
· domiciliul stabil în comuna Gura Văii, județul Bacău, constituie avantaj, pentru îndeplinirea la timp a unor atribuții generate de situații de urgență specifice.
Atribuţiile postului :

· planifică și desfăşoară, controale, verificări si alte acţiuni de prevenire privind modul de aplicare a prevederilor legale si stabileşte măsurile necesare pentru creşterea nivelului de securitate al cetăţenilor si bunurilor în situații de urgență; 

· asigură legătura și colaborarea dintre Primărie și Poliție, Jandarmerie, I.S.U. și alte instituții abilitate în ceea ce privește situațiile de urgență de pe teritoriul comunei Gura Văii;

· participă la elaborarea reglementărilor specifice zonei de competență în domeniul prevenirii și intervenţiei in situaţii de urgență;

· participă la elaborarea și derularea programelor pentru pregătirea autorităţilor, precum și a populaţiei;

· organizează pregătirea personalului propriu;

· desfăşoară activităţi de informare publică pentru cunoaşterea de către cetăţeni a tipurilor de risc specifice zonei de competență, măsurilor de prevenire, precum și a conduitei de urmat pe timpul situaţiilor de urgență;

· participă la identificarea resurselor umane și materialelor disponibile pentru răspuns în situaţii de urgență și ține evidența acestora; 

· participă împreună cu ceilalți factori de răspundere la verificarea condițiilor întrunite de agenții economici de pe raza comunei Gura Văii și întocmește note de constatare ;
· planifică și răspunde de întocmirea, aprobarea, actualizarea, păstrarea, aplicarea documentelor operative (planul de protecție civilă, planul de evacuare, planul de apărare împotriva dezastrelor, etc);

· planifică și desfăşoară exerciţii, aplicaţii și alte activităţi de pregătire, pentru verificarea viabilităţii documentelor operative; 

· monitorizează și evaluează tipurile de risc;

· organizează evidenţa privind intervenţiile, analizează periodic situaţia operativa si valorifica rezultatele;

· stabileşte, împreuna cu organele abilitate de lege, cauzele probabile ale incendiului;

· participă la cercetarea cauzelor de incendiu, a condiţiilor și împrejurărilor care au determinat ori au favorizat producerea accidentelor și dezastrelor; 

· acordă sprijin unităților de învățământ în organizarea și desfășurarea activităților de pregătire și  a concursurilor de protectie civilă;

· îndeplinește și atribuțiile de inspector protecție civilă și cadru tehnic P.S.I.

Bibliografia/ tematica:
1. Constituția României, republicată 
cu tematica Principii generale, Drepturile, libertățile și îndatoririle fundamentale
2. Ordonanța de urgență nr. 57/ 2019 privind Codul administrativ, cu modificările și completările ulterioare 

cu tematica Partea a VI-a, Titlul III Personalul contractual din autoritățile și instituțiile publice;
3. O.G. nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare
cu tematica O.G. nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare
4. Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare
cu tematica Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare

5. Legea nr. 53/ 2003 Codul muncii, republicată, cu modificările ulterioare
cu tematica Încheierea contractului individual de muncă, Executarea contractului individual de muncă, Încetarea contractului individual de muncă 
6. Ordinul nr. 51/2024 pentru aprobarea Criteriilor de performanță privind constituirea, încadrarea și dotarea serviciilor voluntare și a serviciilor private pentru situații de urgență
cu tematica Criteriile de performanță privind constituirea, încadrarea și dotarea serviciilor voluntare și a serviciilor private pentru situații de urgență
7. Legea nr. 481/ 2004 privind protecția civilă, republicată

cu tematica Organizarea protecției civile, Drepturile și obligațiile cetățenilor, Atribuții și obligații privind protecția civilă, Înștiințarea, avertizarea și alarmarea
8. H.G. nr. 1579/ 2005 pentru aprobarea Statutului personalului voluntar din serviciile de urgență voluntare

cu tematica Statutul personalului voluntar din serviciile de urgență voluntare
9. Legea nr. 78/ 2014 privind reglementarea activității de voluntariat în România, actualizată
cu tematica Reglementarea activității de voluntariat în România
10. H.G. nr. 1491/ 2004 pentru aprobarea Regulamentului-cadru privind structura organizatorică, atribuțiile, funcționarea și dotarea comitetelor și centrelor operative pentru situații de urgență, actualizată
cu tematica Structura organizatorică, atribuțiile, funcționarea și dotarea comitetelor și centrelor operative pentru situații de urgență
11. O.U.G. nr. 21/ 2004 privind Sistemul Național de Management al Situațiilor de Urgență, actualizată
cu tematica Sistemul Național de Management al Situațiilor de Urgență
12. Legea nr. 307/ 2006 privind apărarea împotriva incendiilor, republicată

cu tematica - integral

Candidații vor avea în vedere la studierea actelor normative din bibliografia stabilită pentru concurs, toate republicările, modificările și completările acestora.

CALENDARUL CONCURSULUI:
Publicare anunţ concurs: 26.10.2026
Depunere dosare de concurs: 26.10.2026 – 06.11.2026
Selecţia dosarelor și afișarea rezultatelor selecției: 10.11.2026, ora 10:00, la sediul instituției și pe site-ul instituției
Depunere contestaţii la proba de selecție a dosarelor: 11.11.2026, ora 10:00
Soluţionare contestații (și afișarea rezultatelor): 12.11.2026, ora 10:00
Proba scrisă: 17.11.2026, ora 10:00 la sediul Primăriei Comunei Gura Văii, județ Bacău
Afișare rezultate proba scrisă: 18.11.2026, ora 10:00
Depunere contestaţii probă scrisă: 19.11.2026, ora 10:00
Soluţionare contestaţii proba scrisă (și afișare rezultate): 20.11.2026, ora 10:00
Interviul: 23.11.2026, ora 10:00, la sediul instituției din str. Primăriei nr. 2, sat Gura Văii, comuna Gura Văii, județ Bacău

Afişare rezultate proba interviu: 23.11.2026, ora 14:00
Depunere contestaţii pentru proba interviu: 24.11.2026, ora 14:00 la sediul Primăriei Comunei Gura Văii, județ Bacău
Soluţionare contestaţii proba interviu: 25.11.2026, ora 14:00
Afișarea rezultatelor finale: 26.11.2026, ora 12:00
Relații suplimentare se pot obține la sediul Primăriei Comunei Gura Văii, jud. Bacău - Registratura, tel. 0371/ 407 500, fax: 0372/ 002 112, e-mail: contact@uatcomunaguravaii.ro, persoană de contact  - consilier Mirela Amarie, secretarul comisiei de concurs.

